פירוש נוסף ערך זה עוסק במחוז באנגליה. אם התכוונתם למשמעות אחרת, ראו קנט (פירושונים).

**קנט** (באנגלית: **Kent**) הוא אחד ממחוזות אנגליה. המחוז, אשר נמצא בדרום-מזרח אנגליה אשר בממלכה המאוחדת, גובל בסאסקס מזרח, סארי ולונדון רבתי.
בנוסף, לקנט גבול עם צרפת אשר עובר במחצית מנהרת התעלה.

בירת מחוז קנט היא מיידסטון ובנוסף לה 40 ערים בקנט. הבולטות שבהן קנטרברי, דובר ומרגייט.

מיקומה של קנט כחיץ בין הממלכה המאוחדת ליבשת האירופית הוביל להיות המחוז "קו החזית" במספר מערכות, בהן הקרב על בריטניה במלחמת העולם השנייה.

בשל ריבוי המטעים והפרדסים במחוז קנט, הוא מכונה בחיבה "הגינה של אנגליה".

היסטוריה
--------

 ערך מורחב – **ממלכת קנט**  

אזור קנט מאוכלס החל מהתקופה הפלאוליתית. השם "קנט" נוצר מהמילה הבריטונית "קנטוס" אשר משמעותה קצה או גבול.
המחוז החל להיקרא קנט בשנת 835 לספירה ובאותה תקופה תושבי האזור התייחסו לקנטרברי כעיר בירתם.

בין המאה החמישית למאה השמינית הייתה ממלכת קנט ממלכה עצמאית, והיוותה את אחת משבע הממלכות שהתגבשו בסופו של דבר לממלכת אנגליה.

בשנת 1873 טבעה מול חופי קנט האונייה נורת'פליט, ורק 86 מתוך 379 נוסעיה נותרו בחיים.

בזמן מלחמת העולם השנייה חלק ניכר מהקרב על בריטניה התרחש מעל לאדמות המחוז. בין יוני 1944 למרץ 1945 יותר מ-10,000 טילי V-1 נורו לעבר לונדון מבסיסים בצפון צרפת, מתוכם כ-2,500 פגעו בקנט ובלונדון והשאר יורטו בידי מטוסים, אש נ"מ ובלוני הגנה.

מתום המלחמה שונו גבולות המחוז מספר פעמים וב-1965 נוצרו בלונדון רובעי ברומלי ובקסלי מאיחוד תשע ערים אשר היוו בעבר חלק מקנט.

תעשיות חשובות בקנט
------------------

התעשיות הגדולות בצפון-מערב קנט עוסקות בבטון, נייר ותעשייה אווירית, בעוד שדרום-מזרח קנט נשען בעיקר על תעשיות התיירות וחקלאות. במחוז מגדלים בין השאר, ענבי יין, המשמשים לייצור יינות לבנים ויין נתזים.

ערים חשובות בקנט
----------------

קתדרלת קנטרברי
### קנטרברי

 ערך מורחב – **קנטרברי**  

העיר נמצאת במזרח קנט ומפורסמת בשל היותה מקום מושבו של הארכיבישוף מקנטרברי, ראש הכנסייה האנגליקנית וכן בשל הקתדרלה של קנטרברי.

### דובר

 ערך מורחב – **דובר (אנגליה)**  

דובר היא עיר-נמל מבין החשובות אשר בממלכה המאוחדת, ממוקמת במזרח קנט על גדות תעלת למאנש. דובר היא העיר הבריטית הקרובה ביותר לאירופה, מרחק של 34 קילומטרים מנמל קאלה שבצרפת.

### מרגייט

מרגייט היא עיר תיירותית אשר בקצה הצפוני של מזרח קנט ומאופיינת על ידי רצועות החוף הרחבות אשר מושכות תיירים (עיקרם בריטיים) לעיר מזה יותר מ-250 שנים.

קישורים חיצוניים
----------------

ויקישיתוף מדיה וקבצים בנושא **קנט** בוויקישיתוף
* 

* אתר האינטרנט הרשמי של קנט (באנגלית)
* Visit Kent - האתר הרשמי של משרד התיירות של קנט
* יובל בן-עמי, ‏בשפיץ של אנגליה, באתר גלובס, 25 ביוני 2009
* Kent Coast - גלריית תמונות מחופיה של קנט
* קנט, באתר אנציקלופדיה בריטניקה (באנגלית)
* הדס חיימוב, לונדון, נסיעה קצרה מלונדון: מסלולים משפחתיים בטבע האנגלי, באתר הארץ, 23 במאי 2018

הערות שוליים
------------

1. ↑  אתר למנויים בלבד סיילן יגינסו ואליאן פלטייה, ניו יורק טיימס, ההצלחה של היין המבעבע האנגלי יוצרת תסיסה בשמפיין, באתר הארץ, 19 בינואר 2019

| מחוזות טקסיים באנגליה |
| --- |
| 

|  |
| --- |
| אוקספורדשייר • האי וייט • אסקס • בקינגהאמשייר • בדפורדשייר • בריסטול • ברקשייר • דרהאם • דבון • דורסט • דרבישייר • גלוסטרשייר • המפשייר • הרטפורדשייר • הרפורדשייר • ווריקשייר • ווסטרשייר • וילטשייר • וסט מידלנדס • טיין אנד ויר • דרום יורקשייר • מזרח יורקשייר • מערב יורקשייר • צפון יורקשייר • לונדון רבתי • לינקולנשייר • לנקשייר • לסטרשייר • מנצ'סטר רבתי • מרזיסייד • נורפוק • נורת'האמפטונשייר • נורת'מברלנד • נוטינגהאמשייר • סאמרסט • מזרח סאסקס • מערב סאסקס • סאפוק • סארי • סטפורדשייר • הסיטי של לונדון • צ'שייר • קאמבריה • קורנוול • קיימברידג'שייר • קנט • ראטלנד • שרופשייר |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552777105171
* GND: 4030253-2
* LCCN: n81024938
* MusicBrainz: 24404231-7564-4b11-9168-95dd148049a7
* NKC: ge564096
* VIAF: 148861381
* WorldCat: lccn-n81024938

 |